proxectonos/corpus_dominio_legal_administrativo_tmp huggingface dataset:
DECRETO 228/1999, do 15 de xullo, polo que se declara a urxente ocupación, para efectos de expropiación forzosa, polo Concello de Santiago de Compostela (A Coruña), dos bens e dereitos necesarios para a realización das obras do proxecto de expropiación para a ampliación e mellora de infraestructuras de abastecemento e saneamento en Santiago de Compostela.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

O Concello de Santiago de Compostela (A Coruña), en sesión celebrada o día 28 de novembro de 1997, aprobou o proxecto de expropiación para a ampliación e mellora de infraestructuras de abastecemento e saneamento en Santiago de Compostela e na sesión celebrada o día 30 de xullo de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 6 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a finalidade do proxecto é recolle-los vertidos de augas residuais a través da construcción dun colector interceptor xeral, evitando os efectos sanitarios negativos producidos pola dispersión de vertidos residuais con perigo evidente de desordes sanitarias. Así mesmo, coa realización das obras conséguese un tratamento adecuado de augas e vertidos do que carece na actualidade o tramo de obra (Trasmonte do Seixo-Villestro-Outerio-Castiñeiriño).
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Santiago de Compostela (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e nece
sarios para a execución das obras do proxecto de expropiación para a ampliación e mellora de infraestructuras de abastecemento e saneamento en Santiago de Compostela.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
DECRETO 227/1999, do 2 de xullo, polo que se declara a urxente ocupación, para efectos de expropiación forzosa, polo Concello de Cervo (Lugo), dos bens e dereiros necesarios para a realización das obras do proxecto de paseo marítimo do Torno, San Cibrao, termo municipal de Cervo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

O Concello de Cervo (Lugo), en sesión celebrada o día 22 de setembro de 1995, aprobou o proxecto de paseo marítimo do Torno, San Cibrao, termo municipal de Cervo e na sesión do día 17 de outubro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para correcta tramitación do expediente, con data en entrada no rexistro xeral da Consellería de Xustiza, Interior e Relacións Laborais o día 27 de setembro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 17 de xuño de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o estado de abandono e ameaza de ruína dos inmobles estremeiros supoñen un perigo para os viandantes que transiten pola zona.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cervo (Lugo) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de paseo marítimo do Torno, San Cibrao, termo municipal de Cervo.
Santiago de Compostela, dous de xullo de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
DECRETO 229/1999, do 15 de xullo, polo que se declara a urxente ocupación, para efectos de expropiación forzosa, polo Concello de Santiago de Compostela (A Coruña), dos bens e dereitos necesarios para a realización das obras do proxecto técnico de expropiación San Lázaro, terceira fase, ZD-2, PR-4.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

O Concello de Santiago de Compostela (A Coruña), en sesión celebrada o día 30 de xaneiro de 1998, aprobou o proxecto de proxecto técnico de expropiación forzosa San Lázaro, 3ª fase, ZD-2, PR-4 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xuño de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, debido a que a estrada de Lugo (CN-547), ó seu paso por San Lázaro, está sufrindo cambios respecto á demanda de uso e funcionalidade por varios motivos: creación de novas rúas de acceso a equipamentos tan importantes como estadio de San Lárazo, Palacio de Congresos, entrada ó polígono das Fontiñas. Por iso, a implantación da nova área deportiva, con accesos principais ó sistema xeral viario e unha previsión de áreas de aparcadoiro con suficiente capacidade, son necesidades perentorias para soluciona-los problemas derivados de equipamentos de nova creación nunha zona na que confluíron importantes realizacións.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Santiago de Compostela (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de proxecto técnico de expropiación San Lázaro, 3ª fase, ZD-2, PR-4.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Resolución do 16 de xullo de 1999 pola que se ordena a publicación do Acordo do Consello da Xunta de Galicia, do 15 de xullo de 1999, polo que se modifica a relación de postos de traballo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/08/1999

Advertido erro na devandita resolución publicada no Diario Oficial de Galicia nº 141, do 23 de xullo de 1999 cómpre face-la oportuna corrección:
Na páxina 9.557, no centro de destino: «Oficina de Vigo», onde di: «IC.C99.10.001.36560.001», debe dicir: «IC.C99.10.000.36560.001».
ORDE do 28 de setembro de 1999 pola que se dispón o cesamento do presidente da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 29/09/1999

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 5 de marzo de 1998 faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria da Coruña.
En consecuencia,
DISPOÑO:
Artigo único.-O cesamento de Juan Manuel Páramo Neyra como presidente da Autoridade Portuaria da Coruña, agradecéndolle os servicios prestados.
Santiago de Compostela, 28 de setembro de 1999.
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 31 de maio de 1999 pola que se regulan os ficheiros automatizados de datos de carácter persoal existentes na Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 03/08/1999

Advertidos erros na citada orde, publicada no DOG nº 114, do 16 de xuño de 1999, cómpre face-las seguintes correccións:
Primeira.-No anexo único, na páxina 7.604, columna segunda, despois da liña 37, dentro do ficheiro prohibidos en casinos, debe engadirse o seguinte parágrafo:
«Servicio ou unidade ante o que se poden exerce-los dereitos de acceso, rectificación e cancelación, cando procedan: Dirección Xeral de Interior».
Segunda.-No anexo único, na páxina 7.605, columna primeira, dentro do ficheiro prohibidos en salas de bingo deben suprimirse as liñas 6ª a 8ª, ámbalas dúas inclusive.
Terceira.-No anexo único, na páxina 7.605, columna primeira, dentro dos ficheiros dependentes da Dirección Xeral de Protección Civil, debe engadirse un novo ficheiro:
«2. Ficheiro: Catálogo.
Usos e fins previstos: conter datos relativos á posibilidade de localización para a intervención nos supostos en materia de protección civil.
Persoas ou colectivos sobre os que se pretende obter datos de carácter persoal ou que resulten obrigados a subministralos: cargos públicos, funcionarios, profesionais, gardas civís, policías, voluntarios, etc.
Procedemento de recollida de datos de carácter persoal: de fontes accesibles ó público e de declaracións dos propios interesados, así como de directorios telefónicos, comerciais, catálogos, memorias, anuarios, etc.
Estructura básica do ficheiro e tipos de datos incluídos nel:
Datos identificativos.
De carácter persoal.
Datos do posto de traballo.
Cesión de datos que se prevén: non se prevén.
Órgano administrativo responsable do ficheiro: Dirección Xeral de Protección Civil.
Servicio ou unidade ante o que se poden exerce-los dereitos de acceso, rectificación e cancelación, cando procedan: Dirección Xeral de Protección Civil».
Cuarta.-Queda anulada a corrección de erros desta mesma orde publicada no DOG nº 119, do mércores, 23 de xuño de 1999.
CORRECCIÓN de erros.-Orde do 15 de xuño de 1999 pola que se regula o procedemento para a transmisión da titularidade das concesións dos viveiros de cultivos mariños nas augas de Galicia.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 03/08/1999

Advertido erro, na devandita orde, publicada no DOG nº 126, do venres, 2 de xullo de 1999, cómpre efectua-la oportuna corrección:
No sumario e ó longo do texto, onde di: « batea», debe dicir: «viveiro».
ORDE do 28 de setembro de 1999 pola que se designa o presidente da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 29/09/1999

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 5 de marzo de 1998 faculta-lo conselleiro de Polí
tica Territorial, Obras Públicas e Vivenda para a designación e separación do presidente da Autoridade Portuaria da Coruña.
En consecuencia,
DISPOÑO:
Artigo único.-Designar a Antonio Couceiro Méndez presidente da Autoridade Portuaria da Coruña.
Santiago de Compostela, 28 de setembro de 1999.
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Decreto 169/1999, do 14 de maio, polo que se regulan as medidas de protección de menores e a adopción.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 03/08/1999

Advertido erro, no devandito decreto, publicado no DOG nº 108, do martes, 8 de xuño de 1999, cómpre efectua-la oportuna corrección:
Na páxina 7.073, no artigo 61º, no punto a), onde di:«...na lista que figura na sección 20 do Rexistro de Adopcións», debe dicir: «... na lista que figura na sección 2ª do Rexistro de Adopcións».
DECRETO 256/1999, do 23 de setembro, polo que se nomea a Jesús María Gamallo Aller secretario xeral de Relacións coa Unión Europea e Acción Exterior da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 27/09/1999

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintetrés de setembro de mil novecentos noventa e nove,
Nomeo a Jesús María Gamallo Aller secretario xeral de Relacións coa Unión Europea e Acción Exterior da Xunta de Galicia.
Santiago de Compostela, vintetrés de setembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 254/1999, do 23 de setembro, polo que se dispón que cese Juan Rodríguez Yuste como secretario xeral de Relacións coa Unión Europea e Acción Exterior da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 27/09/1999

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintetrés de setembro de mil novecentos noventa e nove,
DISPOÑO:
Que cese Juan Rodríguez Yuste, por pase a outro destino, como secretario xeral de Relacións coa Unión Europea e Acción Exterior da Xunta de Galicia, agradecéndolle os servicios prestados.
Santiago de Compostela, vintetrés de setembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 253/1999, do 24 de setembro, polo que se dispón que cese Antonio Couceiro Méndez como conselleiro de Industria e Comercio.
PRESIDENCIA — II. AUTORIDADES E PERSOAL — 27/09/1999

De conformidade co artigo 16.3º do Estatuto de autonomía de Galicia e co artigo 26, alínea 1ª, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro de Industria e Comercio da Xunta de Galicia, Antonio Couceiro Méndez, agradecéndolle os servicios prestados.
Santiago de Compostela, vintecatro de setembro de mil novecentos noventa e nove.
Manuel Fraga Iribarne
Presidente
DECRETO 255/1999, do 24 de setembro, polo que se nomea a Juan Rodríguez Yuste conselleiro de Industria e Comercio.
PRESIDENCIA — II. AUTORIDADES E PERSOAL — 27/09/1999

De conformidade co artigo 16.3º do Estatuto de autonomía de Galicia e co artigo 26, alínea 1ª, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Juan Rodríguez Yuste, conselleiro de Industria e Comercio da Xunta de Galicia.
Santiago de Compostela, vintecatro de setembro de mil novecentos noventa e nove.
Manuel Fraga Iribarne
Presidente
CORRECCIÓN de erros.-Resolución do 23 de agosto de 1999 da Secretaría Xeral de Investigación e Desenvolvemento, pola que se resolve o concurso público para a concesión de axudas para a realización de proxectos de investigación, de bolsas de predoutoramento e de prórrogas de bolsas para técnicos especialistas en especialidades agrarias, correspondentes ó Programa de Investigación Agraria do Plan Galego de Investigación e Desenvolvemento Tecnolóxico convocado nos anexos I, II, III e IV da Orde do 22 de abril de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/09/1999

Advertidos erros na Resolución do 23 de agosto de 1999 pola que se resolve o concurso público para a concesión de axudas para a realización de proxectos de investigación, de bolsas de predoutoramento e de prórrogas de bolsas para técnicos especialistas en especialidades agrarias, correspondentes ó Programa de Investigación Agraria do Plan Galego de Investigación e Desenvolvemento Tecnolóxico convocado nos anexos I, II, III e IV da Orde do 22 de abril de 1999 (DOG nº 166, do venres, 27 de agosto) cómpre facer as seguintes correccións:
No punto sétimo da dita resolución, última frase onde di: «A asignación farase pola mesma orde que figura no dito anexo V», debe dicir: «... pola orde da puntuación obtida como media final no dito anexo V».
RESOLUCIÓN do 3 de setembro de 1999 pola que se convoca un curso de formador de formadores.
ACADEMIA GALEGA DE SEGURIDADE — III. OUTRAS DISPOSICIÓNS — 23/09/1999

Dentro do programa de actividades que a Academia Galega de Seguridade ten previsto realizar no ano 1999, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de Protección Civil, anúnciase a celebración dun curso de formador de formadores, que deberá desenvolverse conforme as seguintes bases:
Destinatarios.
O curso vai dirixido ós xefes e responsables de formación das agrupacións de voluntarios de Protección Civil da Comunidade Autónoma de Galicia que previamente teñan realizado o curso básico e cando menos dous cursos de segundo nivel, e ó persoal de Protección Civil da Xunta de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de outubro de 1999, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Prazas.
O número de prazas ofertadas para este curso é de 40, das cales 35 son para membros das agrupacións de voluntarios de Protección Civil da Comunidade Autónoma de Galicia e 5 para persoal de Protección Civil da Xunta de Galicia.
Contido.
No curso desenvolveranse entre outros os seguintes temas: 1. Papel do formador. 2. A comunicación na formación. 3. Destinatarios da formación. 4. Deseño da acción formativa. 5. Recursos didácticos. A súa utilización. 6. Técnicas de expresión oral. 7. Técnicas de animación de grupos. 8. Avaliación dos resultados, etc.
Duración e datas.
O curso celebrarase durante os días 9, 10, 11, 15, 16, 17 e 18 de novembro de 1999, e terá unha duración de 50 horas lectivas.
O horario será en sesións de mañá e tarde, de 9.30 a 14 horas e de 16 a 19 horas.
Relación de admitidos.
A relación de admitidos publicarase o día 21 de outubro de 1999 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avenida da Cultura s/n, 36680 A Estrada.
Certificado de aproveitamento.
Ó remate do curso entregaráselle un certificado de asistencia e aproveitamento a aquelas persoas que acrediten a súa asistencia continuada, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 3 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade
ORDE do 2 de setembro de 1999 pola que se autoriza o cambio de denominación de institutos de educación secundaria na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/09/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 2 de setembro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Cambre.
Localidade: Sigrás.
Código do centro: 15026704.
Denominación: Instituto de educación secundaria número 1 de Cambre.
Nova denominación: Instituto de educación secundaria David Buján.
Provincia: A Coruña.
Concello: Outes.
Localidade: Serra de Outes A.
Código do centro: 15027976.
Denominación: Instituto de educación secundaria de Outes.
Nova denominación: Instituto de educación secundaria Poeta Añón.
Provincia: A Coruña.
Concello: Vimianzo.
Localidade: Vimianzo.
Código do centro: 15026418.
Denominación: Instituto de educación secundaria de Vimianzo.
Nova denominación: Instituto de educación secundaria Terra de Soneira.
RESOLUCIÓN do 3 de setembro de 1999 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 23/09/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre transportes, que deberá desenvolverse conforme as seguintes bases:
Obxectivos.
O curso ten por obxectivo dota-los membros dos corpos e forzas de seguridade duns coñecementos necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido ós membros dos corpos das policías locais de Galicia e membros da Unidade
do CNP adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 18 de outubro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico
e seladas; será isto requisito indispensable para ser admitido nos cursos; o incumprimento deste requisito levará consigo á non-admisión no devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, e nel trataranse, entre outros, os seguintes temas: a) Ámbito e normativa de aplicación. Clasificación. Títulos habilitantes. Distintivos. Documentos de control. Denuncias máis habituais. b) O tacógrafo. Lectura. c) Transporte escolar e de menores. Denuncias máis habituais. d) Transporte de mercadorías perigosas. Especial referencia ás distribucións no núcleo urbano, etc.
Datas.
O curso terá lugar do 8 ó 12 de novembro, en horario de 16 a 20 horas da tarde.
Relación de admitidos.
A relación de admitidos publicarase o día 25 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
O curso desenvolverase na sede da Academia Galega de Seguridade.
Certificado de asistencia.
Ó remate do curso entregarase un certificado de asistencia a aquelas persoas que acrediten a súa participación continuada neste.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 3 de setembro de 1999.
Juan José Fariñas-Ferro-Rodríguez
Director xeral da Academia Galega de Seguridade
RESOLUCIÓN do 3 de setembro de 1999 pola que se convoca un curso de actualización didáctica para formador de formadores.
ACADEMIA GALEGA DE SEGURIDADE — III. OUTRAS DISPOSICIÓNS — 23/09/1999

Dentro do programa de actividades que a Academia Galega de Seguridade ten previsto realizar no ano 1999, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de actualización didáctica para formador de formadores, que deberá desenvolverse conforme as seguintes bases:
Destinatarios.
O curso vai dirixido a aquelas persoas que participen ou participasen como profesores da Academia Galega de Seguridade, tanto nos cursos selectivos coma nos de especialización.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de outubro de 1999, ás 14 horas.
3. As instancias serán enviadas polo interesado/a á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Prazas.
O número de prazas ofertadas para este curso é de 27.
Duración e datas.
O curso celebrarase durante os días 4, 11, 18 e 25 de novembro e 2 de decembro de 1999, e terá unha duración de 40 horas lectivas.
O horario será en sesións de mañá e tarde, de 9.30 a 14 horas e de 16 a 20 horas.
Relación de admitidos.
A relación de admitidos publicarase o día 21 de outubro de 1999 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avenida da Cultura s/n, 36680 A Estrada.
Certificado de aproveitamento.
Ó remate do curso entregarase un certificado de asistencia e aproveitamento a aquelas persoas que acrediten a súa asistencia continuada a este, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 3 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 17 de setembro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo 53/1999, procedemento abreviado, interposto por Juan Rodríguez González.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/09/1999

Recibido escrito do Xulgado do Contencioso-Administrativo número dous da Coruña, polo que se lle comunica á Dirección Xeral de Xustiza e Administración Local un erro no nome do recorrente no recurso contencioso-administrativo correspondente ó procedemento abreviado 53/1999,
DISPOÑO:
Rectifica-lo emprazamento dos interesados neste recurso, publicado no Diario Oficial de Galicia, nº 177 do 13 de setembro de 1999, no senso seguinte:
Na páxina 11.197, columna segunda, liña sexta do título, e liña quinta do texto, onde di: «interposto por Juan Rodríguez González», debe dicir: «interposto por Antonio Vila González».
Santiago de Compostela, 17 de setembro de 1999.
José Antonio Álvarez Vidal
Director xeral de Xustiza e Administración Local
CORRECCIÓN de erros.-Orde do 27 de xullo de 1999 pola que se constitúe o colexio rural agrupado de Tomiño no concello de Tomiño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/09/1999

Advertidos erros na devandita orde, publicada no DOG nº 166, do venres, 27 de agosto de 1999, cómpre face-las seguintes correccións:
Na páxina 10.672, no anexo da orde onde di: «unidades educación infantil: 9, educación primaria: 1, total 10», debe dicir: «educación infantil: 14, educación primaria: 3, total 17».
-Onde di: «Tomiño (Vilachán) postos de traballo educación infantil: 12», debe dicir: «Tomiño (Vilachán) postos de traballo educación infantil 2».
ORDE do 22 de setembro de 1999 pola que se dá cumprimento ó establecido na cláusula duodécima do convenio marco asinado entre a Administración xeral do Estado e a Comunidade Autónoma de Galicia para a colaboración na implantación dun sistema intercomunicado de rexistros entre a Administración xeral do Estado, a Administración da Comunidade Autónoma de Galicia e as entidades locais do ámbito territorial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/09/1999

Con data do 21 de xuño de 1997, asinouse un convenio marco de colaboración entre a Administración xeral do Estado e a Comunidade Autónoma de Galicia que tiña como obxectivo o de que as dúas administracións, asumisen o firme compromiso de mellora-la calidade na prestación dos servicios públicos, mediante a adopción de medidas que articulen un modelo de funcionamento administrativo caracterizado polos principios de economía e eficacia, e orientado definitivamente ó cidadán como suxeito activo e protagonista principal na actividade das administracións públicas.
Entre as medidas tendentes a logra-lo mencionado modelo de funcionamento administrativo, destaca a de implantar un sistema intercomunicado de rexistros públicos que permitan unha mellor atención ó cidadán baseada na economía de medios, a eficacia e axilidade administrativas, eliminando parte da complexa burocracia administrativa sen, por iso, quebranta-la seguridade xurídica que debe primar nos actos emanados da Administración.
O mencionado convenio marco establecía, na súa cláusula duodécima, que as entidades locais interesadas na adhesión a el poderían solicitalo á Consellería da Presidencia e Administración Pública da Xunta de Galicia sempre que, xunto coas súas solicitudes, cumprisen cos requisitos que a dita cláusula determinaba.
Solicitada a adhesión por determinados concellos da Comunidade Autónoma de Galicia, procede, agora, cumprimenta-lo disposto na mencionada cláusula mediante a publicación da aceptación no Diario Oficial de Galicia, unha vez que esta xa lles foi notificada ós concellos solicitantes pola Consellería da Presidencia e Administración Pública. Na súa virtude,
DISPOÑO:
Artigo único.-Acéptase a adhesión ó convenio marco asinado entre a Administración xeral do Estado e a Comunidade Autónoma de Galicia para a colaboración na progresiva implantación dun sistema intercomunicado de rexistros, solicitada polos Concellos de Baiona, Baños de Molgas, Baralla, Becerreá, Boqueixón, Burela, Cabanas, A Cañiza, Carballo, Covelo, Cuntis, Dodro, Fisterra, Maceda, Mazaricos, Montederramo, Muras, Noia, Palas de Rei, Páramo, Ponteareas, Porto do Son, Quintela de Leirado, Ribadeo, Rubiá, Sada, Touro, O Valadouro, Verín, Viana do Bolo, Vilanova de Arousa e Vilar de Barrio, mediante a sinatura dos correspondentes protocolos.
Santiago de Compostela, 22 de setembro de 1999.
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 13 de agosto de 1999 pola que se desenvolve o Decreto 211/1999, do 17 de xuño, polo que se regula a pesca marítima de recreo.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 22/09/1999

Advertidos erros na Orde do 13 de agosto de 1999, publicada no Diario Oficial de Galicia nº 161, do 20 de agosto de 1999, pola que se desenvolve o Decreto 211/1999, do 17 de xuño, polo que se regula a pesca marítima de recreo, cómpre face-las oportunas correccións:
No artigo 3, na páxina 10.451, columna 1, onde di: «1. Clase A, válida para persoas físicas maiores de 16 anos», debe dicir: «1.1. Clase A, válida para persoas físicas maiores de 16 anos».
Na páxina 10.451, columna 2, onde di: «2. Clase B, para titulares de embarcacións da 6ª lista do rexistro de buques, dedicadas a actividades recreativas ou deportivas con interese lucrativo», debe dicir: «1.2. Clase B, para titulares de embarcacións da 6ª lista do rexistro de buques, dedicadas a actividades recreativas ou deportivas con interese lucrativo».
Na páxina 10.451, columna 2, onde di: «1. Clase C, válida para persoas físicas maiores de 16 anos», debe dicir: «2.1. Clase C, válida para persoas físicas maiores de 16 anos».
No anexo II, na páxina 10.453, no modelo de solicitude do procedemento PE 405 A, no recadro inferior esquerdo, onde di: «Lexislación aplicable: Decreto do 13 de agosto de 1999, pola que se desenvolve o Decreto 211/1999, do 17 de xuño, polo que se regula a pesca marítima de recreo», debe dicir: «Lexislación aplicable: Orde do 13 de agosto de 1999, pola que se desenvolve o Decreto 211/1999, do 17 de xuño, polo que se regula a pesca marítima de recreo».
ORDE do 23 de setembro de 1999 pola que se autoriza o inicio de actividades do centro educativo Monteledo (Ourense).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 27/09/1999

En virtude do disposto no artigo 29 da Lei 4/1993, do 14 de abril, de servicios sociais e do artigo 6 do Decreto 243/1995, do 28 de xullo, polo que se regula o réxime de autorización e acreditación de centros de servicios sociais; os centros de servicios sociais propios da Comunidade Autónoma crearanse mediante decreto precisándose orde da consellería competente para o inicio das súas actividades.
Mediante Decreto 212/1999, do 15 de xullo, creouse o centro educativo Monteledo (Ourense), procedendo concede-lo permiso de inicio das súas actividades.
Polo exposto e en uso das facultades que me son atribuídas polo Decreto 488/1997, do 26 de decembro, polo que se establece a estructura orgánica desta consellería e o Decreto 117/1999, do 23 de abril, polo que se modifica o Decreto 488/1997, e a disposición final do Decreto 212/1999, do 15 de xullo,
DISPOÑO:
Artigo único.-Autorízase o inicio de actividades do centro educativo Monteledo (Ourense), sito no barrio de Montealegre s/n, Ourense, coas condicións que figuran no anexo.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de setembro de 1999.
Manuela López Besteiro
Conselleira de Familia e Promoción do Emprego, Muller e Xuventude
ANEXO
Provincia: Ourense.
Localidade: Ourense.
Domicilio: barrio de Montealegre, s/n.
Tipoloxía: centro de menores, carácter residencial, reeducación, réxime pechado.
DECRETO 257/1999, do 17 de setembro, polo que se lle recoñece a galeguidade a Unión de Residentes del Ayuntamiento de Carbia-Villa de Cruces en Buenos Aires (Argentina).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/09/1999

En virtude do establecido no artigo 3, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo do informe favorable da Secretaría Xeral para as Relacións coas Comunidades Galegas e logo de deliberación do Consello da Xunta de Galicia na súa reunión do día dezasete de setembro de mil novecentos noventa e nove,
DISPOÑO:
Artigo único.-Recoñéceselle a galeguidade á Unión de Residentes del Ayuntamiento de Carbi-Villa de Cruces en Buenos Aires (Argentina).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, dezasete de setembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Resolución do 12 de agosto de 1999, da Secretaría Xeral de Investigación e Desenvolvemento, pola que se resolve o concurso público para a concesión de axudas para a realización de proxectos de investigación, proxectos de investigación empresariais e de bolsas de predoutoramento correspondentes ó programa de biotecnoloxías do Plan Galego de Investigación e Desenvolvemento Tecnolóxico convocado nos anexos I, II e III da Orde do 12 de febreiro de 1999 (DOG do 24 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/09/1999

Advertido erro por omisión na Resolución do 12 de agosto de 1999, da Secretaría Xeral de Inves
tigación e Desenvolvemento, pola que se resolve o concurso público para a concesión de axudas para a realización de proxectos de investigación, proxectos de investigación empresariais e de bolsas de predoutoramento correspondentes ó programa de biotecnoloxías do Plan Galego de Investigación e Desenvolvemento Tecnolóxico convocado nos anexos I, II e III da Orde do 12 de febreiro de 1999 (DOG do 7 de setembro), cómpre face-las seguintes correccións:
No anexo I, onde se fai referencia ó proxecto de Ramón Anadón Álvarez, debe facerse constar que se trata dun proxecto coordinado, cos seguintes subproxectos e desagregación orzamentaria.
ANEXO
Investigador principal: Anadón Álvarez, Ramón.
Título: Desenvolvemento e interrelacións entre sistemas peptidérxicos e aminérxicos no encéfalo de peixes: estudio ontoxénico e filoxénico usando marcadores inmunocitoquímicos de proliferación e trazadores neuronais.
Código: PGIDT99BIO20002.
Anos: 2.
1ª anualidade: 8.900.000 ptas.
2ª anualidade: 2.900.000 ptas.
3ª anualidade: 0 ptas.
Total: 11.800.000 ptas.
Investigador principal. Subproxectos: Anadón Álvarez, Ramón.
Título: Universidade de Santiago de Compostela.
Código:
Anos:
1ª anualidade: 4.450.000 ptas.
2ª anualidade: 1.450.000 ptas.
3ª anualidade: 0 ptas.
Total: 5.900.000 ptas.
Investigador principal. Subproxectos: Manso Revilla, María Jesús.
Título: Universidade da Coruña.
1ª anualidade: 4.450.000 ptas.
2ª anualidade: 1.450.000 ptas.
3ª anualidade: 0 ptas.
Total: 5.900.000 ptas.
ORDE do 6 de agosto de 1999 pola que se comunica a ampliación do importe existente para a concesión de axudas a empresas para a creación no litoral de infraestructuras para actividades de tipo turístico, cultural e de lecer vinculadas ó mar, convocadas pola Orde do 1 de marzo de 1999.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 28/09/1999

A Orde do 1 de marzo de 1999 (DOG nº 51, do 15), pola que se regula a concesión de axudas para
a creación no litoral de infraestructuras para actividades de tipo turístico, cultural e de lecer vinculadas ó mar, establecía no seu artigo 1, parágrafo 2º, unha limitación da contía máxima de axudas para conceder, cifrada en dezaseis millóns de pesetas.
A existencia de remanentes de crédito non utilizados na convocatoria inicial permite dispoñer de máis fondos para a concesión das axudas convocadas pola antedita orde. Dado que nela se limitaba a cantidade máxima para conceder como a cifrada na orde, parece conveniente facer público o incremento da dita contía.
Polo exposto,
DISPOÑO:
Artigo único.-Amplíase o importe máximo das axudas convocadas pola Orde do 1 de marzo de 1999, na cantidade de 1.792.478 pesetas con cargo á partida orzamentaria 12.04.770.0 do programa 752 A dos orzamentos da Comunidade Autónoma de Galicia para 1999.
Santiago de Compostela, 6 de agosto de 1999.
P.D. (Orde 17-12-1997, DOG nº 246 do 22)
Amancio Landín Jaraiz
Secretario xeral da Consellería de Pesca,
Marisqueo e Acuicultura
ORDE do 17 de setembro de 1999 pola que se modifica a do 26 de abril de 1999 sobre axudas á promoción e comercialización de productos agrarios e agroalimentarios galegos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 28/09/1999

A Orde do 26 de abril de 1999 (DOG nº 88, do 10 de maio) establece para 1999 axudas ós investimentos en promoción e comercialización de productos agrarios e agroalimentarios galegos.
Rematado o prazo de solicitude de axudas e á vista do alto volume de peticións recibidas así como das súas características, parece oportuno amplia-lo orzamento previsto inicialmente e os posibles beneficiarios del.
Por todo iso e de acordo co disposto no artigo 20.I.3º do Estatuto de autonomía de Galicia, e no
uso das competencias conferidas na Lei 1/1983, do 22 de febreiro, regulamentadora da Xunta e do seu presidente, e demais normativa de aplicación,
DISPOÑO:
Artigo 1º
1. Modifícanse os artigos 2º e 5º da Orde do 26 de abril de 1999 que quedan redactados da seguinte maneira:
* Artigo 2º, apartado 1 b) Feiras e certames comerciais.
A organización de feiras e certames do sector agrario e agroalimentario en Galicia, excluídas as referentes a concursos, exposicións e feiras de gando, e sempre que estean promovidas por corporacións locais, consellos reguladores e agrupacións de productores e de industrias agrarias cando estean asociadas para colaborar na mellora da calidade dun producto.
* Artigo 5º, apartado 1. Xustificantes dos investimentos efectuados. Facturas orixinais e fotocopias, acompañadas dunha relación numerada delas.
No caso de corporacións locais admitirase como xustificante dos investimentos efectuados, certificación do secretario (interventor ó respecto).
2. Así mesmo, modifícase tamén a disposición adicional da devantida orde, que quedará redactada como segue:
O aboamento das subvencións fixadas na presente orde establecerase con cargo ós conceptos orzamentarios 09.04.714 A.760.0 (5.000.000 de ptas.), 09.04.714 A.770.0 (237.958.253 ptas.) e 09.04.714 A.780.0 (25.000.000 de ptas.) dos orzamentos xerais da Comunidade Autónoma de Galicia para 1999.
Artigo 2º
Engádese un parágrafo ó apartado 2 do artigo 3º da Orde do 19 de maio de 1998, no relativo á organización, coa seguinte redacción:
No caso de corporacións locais a subvención poderá acadar o 30% dos investimentos cun límite de 200.000 ptas. Este límite poderá acadar o 50% no caso de certames nos que colaboran consellos reguladores e agrupacións de productores e industrias asociados para mellora-la calidade dun producto.
Artigo 3º
Reábrese o prazo para presentar solicitudes, que rematará ós 20 días contados desde o seguinte ó de publicación desta orde no Diario Oficial de Galicia.
Disposición adicional
Teranse en conta tódalas solicitudes presentadas ó abeiro da Orde do 26 de abril de 1999 e que reúnan os requisitos previstos na presente disposición.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de setembro de 1999.
Cástor Gago Álvarez
Conselleiro de Agricultura, Gandería e Política
Agroalimentaria
RESOLUCIÓN do 17 de setembro de 1999, da Comisión de Selección do VI Curso para a obtención do diploma de inspección de servicios da Xunta de Galicia, convocado por Resolución do 28 de xuño de 1999, pola que se anuncia a relación de admitidos ó curso.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/09/1999

En sesión celebrada o día 17 de setembro de 1999, pola comisión designada para a selección dos participantes no VI Curso para a obtención do diploma de inspección de servicios, convocado por Resolución do 28 de xuño de 1999 (DOG nº 133, do 13 de xullo), acordouse a selección definitiva dos aspirantes que realizarán o mencionado curso.
A relación dos seleccionados está exposta no taboleiro de anuncios da Consellería da Presidencia e Administración Pública, podendo os interesados interpoñer recurso de alzada perante o conselleiro da Presidencia e Administración Pública, no prazo dun mes, contado a partir do día seguinte ó da publicación, de acordo co previsto nos artigos 114 e seguintes da vixente Lei de réxime xurídico das administracións públicas e do procedemento administrativo común.
Santiago de Compostela, 17 de setembro de 1999.
Jaime Bouzada Romero
Presidente da comisión
CORRECCIÓN de erros.-Orde do 2 de febreiro de 1999 pola que se determinan os nomes oficiais dos topónimos que se relacionan, pertencentes ós concellos de Vedra (A Coruña) e Begonte, Carballedo, Chantada, O Corgo, Folgoso do Courel, Friol, Guntín, Láncara, Outeiro de Rei, Pedrafita do Cebreiro e Ribas de Sil (Lugo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/09/1999

Advertido un erro na devandita orde, publicada no DOG número 25, do luns 8 de febreiro de 1999, cómpre face-la oportuna corrección:
Na páxina 1.360, no concello de Pedrafita do Cebreiro, onde di: «Padornelos (San Xoán)», debe dicir: «Padornelo (San Xoán)».